  Виталий Пронин Матысь дыре МЧС-лэн Удмурт ёзаз тыршисьёс эскеронъёсын урамъёсы потозы: соос чаклалозы юртъёс котыре пуктэм машинаосты. Ӵапак угось соос, кытын ке тылпу пуромыку, люкето пожарной машинаослы вырӟыны-мыныны. Техникая регламентлэн куронъёсызъя, юртлэн азбараз, озьы ик трос этажъем коркалэн подъездаз пырон интыос вӧл-вӧл луыны кулэ - отчы пырыны мед быгатозы тылпуэз кысонъя но калыклы юрттэт сётонъя машинаос. 5 этажлэсь тросгес юртэ пырон интыослэн (проездъёслэн), кылсярысь, пасьталазы 4,2 метр луыны кулэ, 5 этажлэсь ичигес коркаосын - 3,5 метр. Со сяна, юртъёслэн азбаразы эрико интыос луыны кулэ: спасательной техникаез пуктыны. Та куронъёсты тӥясьёслы но асьсэлэсь машинаоссэс лэзьымтэ интыосы пуктылӥсьёслы штраф лякемын луоз: 1 сюрс манетысен 2 сюрс манетозь, огазеяськонъёс понна солэн быдӟалаез 120 сюрс манетысен 200 сюрс манетозь.Наталья Седова Туспуктэм: cultavto.ru Теги: МЧС тылпукысон  